**19.05.2021**

**E-pasta nosaukums**

Praksē reģistrēto pacientu 16+ vakcinācijas statuss

**E-pasta teksts:**

Nacionālais veselības dienests (turpmāk – Dienests) izsaka pateicību par ieguldīto darbu pacientu motivēšanā veikt vakcināciju pret Covid-19. Lai praksei būtu vieglāk apzināt personas, kuras nepieciešams  motivēt vakcinācijai pret Covid-19, Dienests  ir sagatavojis informāciju par praksē reģistrēto pacientu 16+ vakcinācijas statusu pret Covid-19. Dati par personu vakcināciju ir atlasīti 17.maijā un ir dinamiski mainīgi. Informācija šifrētā veidā ir pievienota e-pasta vēstules pielikumā. Parole faila atvēršanai tiks nosūtīta uz ģimenes ārsta tālruni.

Atlasītos datos ir ietverta informācija par:

* Personas vārdu, uzvārdu, personas kodu, dzimšanas datumu un  vecumu;
* Par personas vakcinācijas statusu (saņemto pošu skaits):
  + neaizpildīts lauciņš-persona nav vakcinēta;
  + 1 pote – persona saņēmusi pirmo poti, vakcīnas nosaukums, tās saņemšanas datums un ārstniecības iestāde;
  + 2 potes – persona ir saņēmusi abas potes, otrās potes saņemšanas datums un ārstniecības iestāde;
* Informācija  vai persona vakcinācijai ir reģistrējusies manavakcina.lv un norādītais tālrunis un e- pasts, ka arī vai vakcināciju persona saņems ārstniecības iestādē (vakcinācijas kabinetā) vai mājās.

Dienests aicina datus izmantot, lai sekotu personas balstvakcinācijas  saņemšanas termiņiem un aicinātu personas veikt vakcināciju pret Covid-19 gan praksē, gan citās ārstniecības iestādēs, ja Jūsu prakse neveic vakcināciju pret Covid-19.